Държавен вестник, бр. 47, 2019 г., стр. 55

БРОЙ  47	
Д Ъ Р Ж А В Е Н  В Е С Т Н И К 	
СТР.  55  
МИНИСТЕРСТВО  
НА ФИНАНСИТЕ
НАРЕДБА № Н-9 
от 10 юни 2019 г.
за условията, реда и начина за организира-
не и провеждане на изпити за придобиване 
на сертификат „вътрешен одитор в публич-
ния сектор“
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се определят ус-
ловията, редът и начинът за организиране 
и провеждане на изпити за придобиване на 
сертификат „вътрешен одитор в публичния 
сектор“.
Чл. 2. Целта на наредбата е да осигури:
1. прозрачност, надеждност и обективност 
на изпитната процедура;
2. придобиването на сертификат „вътре-
шен одитор в публичния сектор“ само от 
лица, притежаващи необходимите знания за 
извършване на дейността по вътрешен одит 
в публичния сектор.
Чл. 3. (1) Изпитът за придобиване на 
сертификат „вътрешен одитор в публичния 
сектор“ се провежда поне веднъж годишно 
чрез решаване на тест:
1. в електронен вариант чрез електронна 
система;
2. на хартиен носител. 
(2) Изпитът за придобиване на сертификат 
„вътрешен одитор в публичния сектор“ може 
да се проведе чрез електронна система два 
пъти в рамките на един ден.
(3) За допуснатите кандидати, на които не е 
осигурена възможност за решаване на теста в 
електронен вариант, се осигурява възможност 
за решаване на теста на хартиен носител по 
същото време.
Г л а в а  в т о р а
УСЛОВИЯ И РЕД ЗА КАНДИДАТСТВАНЕ
Чл. 4. (1) Кандидатите за придобиване на 
сертификат „вътрешен одитор в публичния 
сектор“ следва да имат завършено висше 
образование.
(2) Кандидатите за участие в изпита извърш-
ват регистрация в модул „Сертифициране на 
вътрешни одитори в публичния сектор“, част 
от Информационната система за финансово 
управление и контрол и вътрешен одит, чрез 
която получават постоянен достъп до своя 
персонален профил.
Чл. 5. (1) Датата и начинът на провеждане 
на изпита се оповестяват чрез публикуване 
на обявление на интернет страницата на 
Министерството на финансите най-малко два 
месеца преди провеждането на изпита. Обяв-
лението се поставя и на общодостъпно място 
в сградата на Министерството на финансите.
(2) Обявлението за всеки следващ изпит 
не може да бъде публикувано по-рано от три 
месеца от датата на провеждане на предход-
ния изпит.
Чл. 6. (1) За участие в изпита кандидатите 
подават електронно заявление, към което 
задължително прилагат сканирани копия на 
попълнена и подписана декларация за придо-
бито висше образование (приложение № 1) и 
документ за платена държавна такса съгласно 
чл. 53, ал. 2 от Закона за вътрешния одит в 
публичния сектор.
(2) Заявлението по ал. 1 се подава в де-
сетдневен срок от датата на публикуване на 
обявлението за изпита чрез модул „Серти-
фициране на вътрешни одитори в публичния 
сектор“ след успешна регистрация в модула.
(3) Кандидати с увреждания, които не мо-
гат самостоятелно да попълват отговорите от 
теста, заявяват това обстоятелство и прилагат 
сканирано копие на документ, удостоверяващ 
съответното увреждане. Тези лица ще бъдат 
подпомагани по време на изпита от квестор 
по чл. 18.
(4) Кандидатите не се допускат до изпит, 
когато е налице някое от следните обстоя-
телства:
1. не е приложен документ, удостоверяващ 
обстоятелствата по ал. 1 и по ал. 3, в случай 
че е приложимо;
2. имената на задълженото лице в документа 
за платена такса за явяване на изпит не съот-
ветстват с имената на кандидата, посочени в 
електронното заявление за участие в изпита;
3. имената на кандидата за участие в изпита, 
посочени в декларацията по ал. 1 (приложение 
№ 1), не съответстват с имената, посочени в 
електронното заявление по ал. 1;
4. установено в деня на изпита несъответ-
ствие между имената на кандидата, единен 
граждански номер/личен номер/личен номер 
за чужденец, посочени в заявлението за учас-
тие в изпита, с личните данни, посочени в 
документа за самоличност на кандидата.
(5) Комисията по чл. 13 проверява обсто-
ятелствата по ал. 1 и изготвя протокол за 
допуснатите и недопуснатите кандидати.
Чл. 7. В четиринадесетдневен срок след 
изтичане на срока по чл. 6, ал. 2 кандидати-
те за придобиване на сертификат „вътрешен 
одитор в публичния сектор“ се уведомяват 
за статуса си на „допуснат“/„недопуснат“ до 
изпита чрез своя потребителски профил в 
модул „Сертифициране на вътрешни одитори 
в публичния сектор“. 
Чл. 8. Кандидат, чийто тест е анулиран 
поради опит за преписване, не се допуска до 
изпит за придобиване на сертификат „вътре-
шен одитор в публичния сектор“ за срок от 
две години считано от датата на анулиране 
на теста.